**Қосылған құн салығының асып кету сомаларының анықтығын растау бойынша тақырыптық тексерулерді жүргізу ерекшеліктері**

Қазақстан Республикасы «Салық және бюджетке төленетін басқа да міндетті төлемдер туралы» 2017 жылғы 25 желтоқсандағы № №120-VI кодексінің (Салық кодексі) 152 бабына сәйкес қосылған құн салығының (бұдан әрі – ҚҚС) асып кету сомасының анықтығын растау бойынша тақырыптық тексеру Салық кодексінің 432-бабының 1 және 2-тармақтарын өздеріне қолдануға байланысты салықтық өтінішті, сондай-ақ ҚҚС бойынша декларацияда көрсетілген қосылған құн салығының асып кету сомасын қайтару туралы талапты (бұдан әрі – ҚҚС асып кету сомасын қайтару туралы талап) ұсынған салық төлеушіге қатысты тәуекелдерді басқару жүйесін қолдана отырып жүргізіледі.

Тексерілетін кезеңге салық төлеуші салықтық өтініште көрсеткен ҚҚС асып кету сомасын қайтару туралы талап көрсетіле отырып, ҚҚС бойынша декларация тапсырылған салықтық кезеңді қоса алғанда қайтару туралы талапта ұсынған салықтық кезеңнен бастап салықтық кезең кіреді.

Егер осы аталған баптың 3 және 4-тармақтарында өзгеше белгіленбесе, тармақта көрсетілген тексерілетін кезеңге салықтың осы түрі бойынша тексеру жүргізілмеген және Салық кодексінің 48-бабында белгіленген талап қоюдың ескіру мерзімінен аспайтын салықтық кезеңдер де кіреді.

Салық кодексінің 432-бабына сәйкес қосылған құн салығының қайтаруға ұсынылған асып кету сомасының анықтығын растау мақсатында тақырыптық тексеруді жүргізу кезінде тексерілетін кезеңге:

өндірістік мақсаттағы ғимараттар мен құрылысжайлар салу басталған;

Қазақстан Республикасының заңнамасында айқындалған тәртіппен жер қойнауын пайдалануға келісімшарт жасалған салықтық кезеңнен басталған уақыт кезеңі кіреді.

Тауарлар экспортталған жағдайда, Салық кодексіне сәйкес қайтарылуға жататын қосылған құн салығының сомасын айқындау кезінде кеден органының Еуразиялық экономикалық одақтың кедендік аумағынан тауарларды экспорттың кедендік рәсімімен әкету фактісін растайтын мәліметтері ескеріледі.

Сонымен қатар, ҚҚС қайтарылуға жататын сомасын айқындау кезінде Қазақстан Республикасының заңнамасында айқындалған тәртіппен Қазақстан Республикасының аумағындағы екінші деңгейдегі банктерде ашылған салық төлеушінің банктік шоттарына валюталық түсім түскен тауарлардың экспорты ескеріледі.

Салық органы тақырыптық тексеруді жүргізу барысында Салық кодексінің 143-бабында айқындалған тәртіппен тексерілетін салық төлеушінің тауарларды, жұмыстарды, көрсетілетін қызметтерді тікелей берушілеріне қарсы тексерулер тағайындайды.

Салық органы тақырыптық тексеруді жүргізу барысында «Пирамида» талдамалық есебін талдау нәтижелері бойынша бұзушылықтарды анықтаған жағдайда салық төлеушінің тауарларды, жұмыстарды, көрсетілетін қызметтерді берушісі тұрған жері бойынша басқа салық органында тіркеу есебінде тұрса, тақырыптық тексеру тағайындаған салық органы тиісті салық органына тауарларды, жұмыстарды, көрсетілетін қызметтерді осындай берушілердің «Пирамида» талдамалық есебін талдау нәтижелері бойынша шаралар қабылдау туралы сұрау салу жібереді.

Бұл ретте «Пирамида» талдамалық есебі осы баптың 2-тармағында көзделген салықтық кезеңге қалыптастырылады. Салықтық тексеру аяқталған күнге өнiм берушiмен өзара есеп айырысулардың анықтығын растау үшiн қарсы тексерулер жүргiзуге берілген сұрау салуларға жауаптар алынбаған, тексерілетін салық төлеушінің өнім берушілері бойынша «Пирамида» талдамалық есебін талдау нәтижелері бойынша бұзушылықтар анықталған, ҚҚС сомаларының анықтығы расталмаған, қарсы тексеру жүргізудің, оның ішінде өнім берушінің тұрған жері бойынша болмауы және өнім берушінің есепке алу құжаттамасының жоғалуы себебінен мүмкін болмауына байланысты ҚҚС сомаларының анықтығы расталмаған сомалар шегінде ҚҚС қайтару жүргізілмейді.

Қосылған құн салығының асып кетуін шағын бизнес субъектілері, шаруа немесе фермер қожалықтары, ауыл шаруашылығы өнімін, акваөсіру (балық өсіру шаруашылығы) өнімін өндірушілер және ауыл шаруашылығы кооперативтері үшін белгіленген арнаулы салық режимдерінде бюджетпен есеп айырысуды жүзеге асыратын салық төлеушіге және Салық кодексінің 411-бабының ережелерін қолданған салықтық кезеңдер үшін салық төлеушіге қайтару жүргізілмейді.